ਨੀਤੀ ਆਯੋਗ ਅਤੇ ਸੈਂਟਰਲ ਸਟੈਟਿਸਟਿਕਲ ਆਰਗਨਾਈਜ਼ੇਸ਼ਨ (ਸੀਐਸਓ) ਵੱਲੋਂ ਤਿਆਰ ਕੀਤੇ ਗਏ ਇਕ ਡਾਟਾ ਨੂੰ ਜਾਰੀ ਕਰਨ 'ਤੇ ਇੱਕ ਵਿਵਾਦ ਖੜ੍ਹਾ ਹੋ ਗਿਆ ਹੈ।

ਨੀਤੀ ਆਯੋਗ ਅਤੇ ਸੀਐਸਓ ਵੱਲੋਂ ਜਾਰੀ ਅੰਕੜਿਆਂ ਅਨੁਸਾਰ ਮੋਦੀ ਸਰਕਾਰ ਦੀ ਆਰਥਿਕ ਮੋਰਚੇ 'ਤੇ ਕਾਰਗੁਜ਼ਾਰੀ ਯੂਪੀਏ ਸਰਕਾਰ ਦੇ ਮੁਕਾਬਲੇ ਕਿਤੇ ਬਿਹਤਰ ਨਜ਼ਰ ਆਉਂਦੀ ਹੈ। ਜਾਰੀ ਕੀਤੇ ਗਏ ਅੰਕੜਿਆਂ ਮੁਤਾਬਕ ਯੂਪੀਏ ਸਰਕਾਰ ਵੇਲੇ ਜੀਡੀਪੀ ਕਦੇ ਵੀ 9-% ਦੀ ਦਰ ਨੂੰ ਨਹੀਂ ਛੂਹ ਸਕੀ ਸੀ।

ਦੂਜੇ ਪਾਸੇ ਐਨਐਸਸੀ ਕਮੇਟੀ ਵੱਲੋਂ ਤਿਆਰ ਕੀਤੀ ਰਿਪੋਰਟ ਮੁਤਾਬਕ ਵਿਕਾਸ ਦਰ  ਸਾਲ 2007-08 ਵਿੱਚ 10.23% ਅਤੇ 2010-11 ਵਿੱਚ 10.78% ਸੀ। 

ਕਮੇਟੀ ਮੁਤਾਬਕ ਹੋਰ ਦੋ ਸਾਲਾਂ ਲਈ ਜੀਡੀਪੀ 9 ਫੀਸਦੀ ਤੋਂ ਵੱਧ ਸੀ- ਸਾਲ 2005-06 ਵਿੱਚ 9.6 ਫੀਸਦੀ ਅਤੇ 2006-07 ਵਿੱਚ 9.7 ਫੀਸਦੀ ਸੀ। 

ਇਹ ਵੀ ਪੜ੍ਹੋ:

ਵਿੱਤ ਮੰਤਰੀ ਅਰੁਣ ਜੇਟਲੀ ਅਤੇ ਉਨ੍ਹਾਂ ਤੋਂ ਪਹਿਲਾਂ ਵਿੱਤ ਮੰਤਰੀ ਰਹੇ ਪੀ. ਚਿਦੰਬਰਮ ਵਿਚਾਲੇ ਸਿਆਸੀ ਖਿੱਚਧੂਹ ਦੇ ਇਲਾਵਾ ਸੀਐਸਓ ਦੇ ਸਾਬਕਾ ਅਧਿਕਾਰੀਆਂ ਅਤੇ ਕਈ ਅਰਥ ਸ਼ਾਸਤਰੀਆਂ ਨੇ ਇਸ ਪ੍ਰਕਿਰਿਆ ਉੱਤੇ ਕਈ ਸਵਾਲ ਚੁੱਕੇ ਹਨ। 

ਮੋਦੀ ਸਰਕਾਰ, ਸੀਐਸਓ ਜਾਂ ਨੀਤੀ ਆਯੋਗ ਨੇ ਹਾਲੇ ਤੱਕ ਇਨ੍ਹਾਂ ਸਵਾਲਾਂ ਦਾ ਕੋਈ ਜਵਾਬ ਨਹੀਂ ਦਿੱਤਾ ਹੈ।

ਆਓ ਸਮਝਦੇ ਹਾਂ ਇਸ ਡਾਟਾ ਨੂੰ

ਜੀਡੀਪੀ ਹਰ ਸਾਲ ਇੱਕ ਚੁਣੇ ਗਏ ਸਾਲ ਦੀਆਂ ਕੀਮਤਾਂ ਅਨੁਸਾਰ ਤੈਅ ਕੀਤੀ ਜਾਂਦੀ ਹੈ, ਜਿਸਨੂੰ "ਬੇਸ ਈਅਰ" ਜਾਂ ਮੂਲ ਸਾਲ ਕਿਹਾ ਜਾਂਦਾ ਹੈ।

ਅਰਥ-ਵਿਵਸਥਾ ਵਿੱਚ ਹੋਣ ਵਾਲੀਆਂ ਸੰਸਥਾਗਤ ਤਬਦੀਲੀਆਂ ਕਾਰਨ 'ਬੇਸ ਈਅਰ ਜਾਂ ਮੂਲ ਸਾਲ' ਵਿੱਚ ਬਦਲਾਅ ਕੀਤਾ ਜਾਂਦਾ ਹੈ। ਸਾਲ 2015 ਵਿੱਚ ਮੂਲ ਸਾਲ 2004-05 ਤੋਂ 2011-12 ਤੱਕ ਅਪਡੇਟ ਕੀਤਾ ਗਿਆ ਸੀ।

ਡਾਟਾ ਜਾਰੀ ਕਰਨ ਤੋਂ ਦੋ ਘੰਟੇ ਪਹਿਲਾਂ ਪ੍ਰਧਾਨ ਮੰਤਰੀ, ਵਿੱਤ ਮੰਤਰੀ ਅਤੇ ਯੋਜਨਾ ਕਮਿਸ਼ਨ ਦੇ ਡਿਪਟੀ ਚੇਅਰਮੈਨ ਨੇ ਡਾਟਾ ਸ਼ੇਅਰ ਕੀਤਾ

ਇਸ ਨੇ ਜੀਡੀਪੀ ਦੇ ਅਨੁਮਾਨ ਦੇ ਦੋ ਸੈੱਟ ਦਿੱਤੇ - ਬੇਸ ਈਅਰ 2004-05 ਨਾਲ ਪੁਰਾਣੀ ਲੜੀ ਅਤੇ 'ਮੂਲ ਸਾਲ' 2011-12 ਦੇ ਨਾਲ ਰਿਬੇਸਡ ਸੀਰੀਜ਼। ਨਵੀਂ ਸੀਰੀਜ਼ ਵਿੱਚ ਵਿਚਾਰਕ ਅਤੇ ਵਿਧੀ ਸੁਧਾਰ ਵੀ ਸ਼ਾਮਲ ਹਨ। ਪਰ ਇਸ ਵਿੱਚ ਇੱਕ ਸਮੱਸਿਆ ਸੀ। 

ਪੁਰਾਣੀ ਸੀਰੀਜ਼ ਨੇ 1950-51 ਤੋਂ 2014-15 ਤੱਕ ਜੀਡੀਪੀ ਦਾ ਅਨੁਮਾਨ ਦਿੱਤਾ। ਨਵੀਂ ਸੀਰੀਜ਼ 2011-12 ਉੱਤੇ ਹੀ ਬੰਦ ਹੋ ਗਈ। 

ਨਤੀਜੇ ਵਜੋਂ 2011-12 ਤੋਂ ਪਹਿਲਾਂ ਦੇ ਰੁਝਾਨਾਂ ਦਾ ਕੋਈ ਅਰਥਪੂਰਣ ਅਧਿਐਨ ਨਹੀਂ ਲਿਆ ਜਾ ਸਕਦਾ, ਜਿਸ ਨੇ ਅਕਾਦਮਿਕ ਖੋਜ ਦੇ ਨਾਲ-ਨਾਲ ਨੀਤੀ ਨਿਰਮਾਣ ਅਤੇ ਮੁਲਾਂਕਣ ਨੂੰ ਵੀ ਢਾਹ ਲਾਈ ਹੈ।

ਪਿਛਲੇ ਦਹਾਕਿਆਂ ਦੌਰਾਨ ਜਦੋਂ ਵੀ ਬੇਸ ਈਅਰ ਨੂੰ ਅਪਡੇਟ ਕੀਤਾ ਗਿਆ ਜਿਵੇਂ ਕਿ ਬੇਸ ਈਅਰ ਨੂੰ 2004-05 ਤੱਕ ਅੱਪਡੇਟ ਕੀਤਾ ਗਿਆ ਸੀ, ਤਾਂ ਪਿਛਲੇ 1950-51 ਤੱਕ ਜੀਡੀਪੀ ਦੀ ਸੀਰੀਜ਼ ਦਾ ਮੁੜ-ਅਨੁਮਾਨ ਲਗਾਇਆ ਗਿਆ ਸੀ।

ਢੁਕਵੇਂ ਡਾਟਾ ਸੈੱਟਾਂ ਦੀ ਉਪਲਬਧਤਾ ਨਾ ਹੋਣ ਕਾਰਨ ਸੀਐਸਓ ਨੂੰ ਔਕੜ ਪੇਸ਼ ਆ ਰਹੀ ਹੈ ਕਿ 2011- 12 ਦੀ ਸੀਰੀਜ਼ ਨੂੰ ਕਿਵੇਂ ਅੱਗੇ ਵਧਾਇਆ ਜਾਵੇ। ਤਿੰਨ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਮੋਦੀ ਸਰਕਾਰ ਨੇ ਮਨਮੋਹਨ ਦੀ ਖਿੱਚੀ ਵਿਕਾਸ ਦਰ ਦੀ ਲਕੀਰ ਇੰਝ ਛੋਟੀ ਕੀਤੀ